बिर्तामोड : दक्षिण एसियाकै अत्याधुनिक क्यान्सर अस्पताल झापाको बिर्तामोडमा सञ्चालन हुने भएको छ । बिर्तामोड स्थीत बिएण्डसी अस्पतालकै ब्यवस्थापनमा आगामी पुसदेखी सञ्चालनमा आउने पुर्वाञ्चल क्यान्सर अस्पतालको निर्माण अन्तिम चरणमा पुगेको मंगलबार बिर्तामोडमा आयोजित पत्रकार सम्मेलनमा अस्पतालका सञ्चालक दुर्गा प्रसाईले जानकारी दिए ।
प्रविधि प्रयोगका आधारमा पुर्वाञ्चल क्यान्सर अस्पताल क्यान्सर रोगको उपचारका लागि दक्षिण एसिया कै अत्याधुनिक अस्पताल बन्ने सञ्चालक प्रसाईले पत्रकार सम्मेलनमा बताए । प्रसाईले भने, ‘रेडिएशनका लागि हामीले जुन मेशीन ल्याउँदैछौं त्यो मेशीन युरोप र अमेरिकाका उत्कृष्ट क्यान्सर अस्पतालमा मात्र छ, दक्षिण एसियामा नै उक्त मेशिन बिर्तामोडमा पहिलो पटक आउँदैछ ।’
बरिष्ठ अङ्कोलोजीष्ट डा बिरेन्द्र यादबका अनुसार भारत र अन्य धेरै ठाउँ प्रयोग भईरहेको मेशिन ट्रयु बिन (True Bean) हो तर पुर्वाञ्चल क्यान्सर अस्पतालले त्यो सहित अर्को ६ महिना अगाडीमात्र बिश्व बजारमा आएको अत्याधुनिक हेल्सीअन (Halcyon) मेशीन ल्याउने भएकाले पनि क्यान्सर रोगीका आगि बरदान साबित हुनेछ ।
पूर्वाञ्चाल क्यान्सर अस्पतालमा जडान हुने मेशीनका लागि मात्र करीब एक अर्ब रुपैया लाग्ने र उक्त मेशीन आयातका लागि नेपाल सरकार स्वास्थ्य तथा जनसंख्या मन्त्रालयबाट अनुमति प्राप्त भइसकेको अस्पतालका जनसम्पर्क अधिकारी प्रमिश गिरीले जानकारी दिए । गिरीका अनुसार क्यान्सर अस्पतालका लागि आवश्यक सबै उपकरणहरु आगामी मंसिरसम्ममा बिर्तामोड आईपुग्नेछ ।
पुर्वाञ्चाल क्यान्सर अस्पताल सञ्चालनमा आएपछि नेपालका मात्रै होईन भारत, पाकिस्तान, बंलागदेश लगायत दक्षिण पुर्वी एसियाकै नागरिकले अत्याधुनिक सेवा लिन पाउने प्रा. डा. उमेशकुमार शर्माले बताए ।
नयाँ बुलन्द डटकम बुलन्द आवाज मिडिया प्रा.लि. इलामद्वारा संचालित नेपालको १५ औं तथा इलामको पहिलो अनलाइन पत्रिका हो । यस अनलाइन मार्फत हामी भ्रष्टाचार, कालोबजारी, अनियमितता जस्ता नराम्रा पक्षलाई निरुत्साहित गर्दै सत्य, तथ्य र निष्पक्ष सूचना आम नागरिकसामू बुलन्द गर्न प्रतिबद्ध छौं ।
विभेद र उत्पीडनमा परेका र पारिएका समुदाय, वर्ग र क्षेत्रका सबैखाले मुद्धा उजागर गर्दै मुलुकको राष्ट्रिय एकता र भौगोलिक अखण्डता साथै गणतन्त्र, पहिचान, संघीयता, धर्मनिरपेक्षता र समावेशी लोकतन्त्रको संस्थागत विकासमा नयाँ बुलन्द सधैं पहरेदार बन्नेछ ।
हामी पत्रकारिताको मूल्य मान्यता, देशको प्रचलित संविधान, ऐन, नियम र कानूनलाई आत्मसाथ गर्दै अघि बढ्ने प्रण गर्दछौं ।